smcproject/ml-wiki-sentences huggingface dataset:
ഒരു ചൈനീസ് ചെസ്സ് ഗ്രാൻഡ്മാസ്റ്ററും മുൻലോക ചെസ്സ് ചാമ്പ്യനുമാണ് ഡിങ്ങ് ലിറെൻ ( Ding Liren) ( Chinese ; ജനനം 24 ഒക്ടോബർ 1992) .
ചരിത്രത്തിലെ ഏറ്റവും ഉയർന്ന റേറ്റിംഗ് നേടിയ ചൈനീസ് ചെസ്സ് കളിക്കാരനായ അദ്ദേഹം മൂന്ന് തവണ ചൈനീസ് ചെസ്സ് ചാമ്പ്യൻ കൂടിയാണ്.
2019-ലെ ഗ്രാൻഡ് ചെസ്സ് ടൂറിന്റെ വിജയിയായിരുന്നു അദ്ദേഹം, ഫൈനലിൽ മാക്സിം വാച്ചിയർ-ലാഗ്രേവിനെ തോൽപ്പിക്കുകയും 2019-ലെ സിൻക്ഫീൽഡ് കപ്പ് നേടുകയും ചെയ്തു, 2007-ന് ശേഷം പ്ലേഓഫിൽ മാഗ്നസ് കാൾസണെ തോൽപിക്കുന്ന ആദ്യ കളിക്കാരനായി.
ഒരു കാൻഡിഡേറ്റ് ടൂർണമെന്റിൽ കളിക്കുകയും FIDE ലോക റാങ്കിംഗിൽ 2800 എലോ മാർക്ക് നേടുകയും ചെയ്യുന്ന ആദ്യത്തെ ചൈനീസ് കളിക്കാരനാണ് ഡിംഗ്.
2016 ജൂലൈയിൽ, 2875 എന്ന ബ്ലിറ്റ്സ് റേറ്റിംഗോടെ, ലോകത്തിലെ ഏറ്റവും ഉയർന്ന റേറ്റിംഗ് ബ്ലിറ്റ്സ് കളിക്കാരനായിരുന്നു അദ്ദേഹം.
2017 ഓഗസ്റ്റ് മുതൽ 2018 നവംബർ വരെ ക്ലാസിക്കൽ ചെസ്സിൽ 29 വിജയങ്ങളും 71 സമനിലകളും രേഖപ്പെടുത്തി ഡിങ്ങ് അപരാജിതനായിരുന്നു.
2019-ൽ മാഗ്നസ് കാൾസൺ അതിനെ മറികടക്കുന്നതുവരെ, ഈ 100-ഗെയിം അപരാജിത സ്ട്രീക്ക് ഉയർന്ന തലത്തിലുള്ള ചെസ്സ് ചരിത്രത്തിലെ ഏറ്റവും ദൈർഘ്യമേറിയതായിരുന്നു .
മാഗ്നസ് കാൾസണും ഇയാൻ നീപോമിഷിക്കും മാത്രം പിന്നിലുള്ള ഡിങ്ങ് നിലവിൽ ക്ലാസിക്കൽ ചെസിൽ മൂന്നാം സ്ഥാനത്താണ്, കൂടാതെ ലോക ചെസ്സ് ചാമ്പ്യൻഷിപ്പ് 2023-ലെ ചലഞ്ചർമാരിൽ ഒരാളായിരുന്നു (കാൾസൻ തന്റെ കിരീടം നിലനിർത്താൻ വിസമ്മതിച്ചു, കൂടാതെ ഇയാൻ നീപോമിഷിക്ക് പിന്നിൽ രണ്ടാം സ്ഥാനത്തെത്തി. കാൻഡിഡേറ്റ്സ് ടൂർണമെന്റ് 2022 ).
2023-ൽ ഡിംഗ് ലിറൻ ചാമ്പ്യൻഷിപ്പ് നേടി, 17-ാമത് ലോക ചെസ്സ് ചാമ്പ്യനും കിരീടം നേടുന്ന ആദ്യത്തെ ചൈനീസ് താരവുമായി.
കളി വിജയങ്ങൾ November 2003: U-10 World Youth Championship in Heraklio , joint 1st on 9½/11 points with Eltaj Safarli , 2nd on tiebreak November 2004: U-12 World Youth Championship in Heraklio , joint 1st on 9½/11 points with Zhao Nan, 2nd on tiebreak April 2004: Chinese Men's Team Championship in Jinan , scored 1/4 July 2005: Chinese Individual Championship in Hefei , April 2007: Zonal Tournament 3.5 (China) in Dezhou , scored 6½/9 July 2007: Chinese Men's Championship Individual Group B in Zhuhai , scored 7/10 May 2008: Chinese Individual Championship in Beijing , scored 5½/11 finishing 6th June 2008: Men's Selective Tournament for Olympiad in Ningbo , scored 4/10 July 2008: Czech Open 2008 MS U14 U16 – M-silnice Open in Pardubice , scored 5/5 April 2009: Men's Zonal Tournament 3.5 (China) in Beijing, scored 5/11 May 2009: 8th Asian Continental Individual Open Championship in Subic Bay Freeport, scored 6/11 (first grandmaster norm) May 2009: Chinese Individual Championship in Xinghua , Jiangsu , 1st with 8½/11 and 2800+ TPR (second GM norm) August 2009: Russia – China (men) in Dagomys, scored 2½/5 September 2009: Chinese Chess King in Jinzhou , scored 3½/7 October 2009, he became China's 30th grandmaster .
April 2011: Chinese Individual Championship in Xinghua , Jiangsu , 1st with 9/11 Chess World Cup 2011: knocked out by Wesley So April 2012: Chinese Individual Championship in Xinghua , Jiangsu , 1st with 8/11 October 2012: SPICE Cup in St. Louis, tied for 2nd with 5½/10 In the 2013 Alekhine Memorial tournament, held from 20 April to 1 May, Liren finished ninth, with +1−3=5.
March - April 2017: Won the Longgang Shenzhen Grandmaster Tournament.
May 2017: Won the Moscow Grand Prix with 6/9 September 2017: Reached the final of the 2017 Chess World Cup .
This qualified him for the Candidates Tournament , the first Chinese player to do so.
He subsequently lost on tiebreak in the final to Levon Aronian .
March 2018: Candidates Tournament 2018 , Berlin.
Placed clear 4th with +1−0=13, the only candidate without a loss at the event.
April 2018: Shamkir Chess 2018 , finished 2nd with 5½/9 (+2–0=7).
അവലംബം അധികവായനയ്ക്ക് 16-year-old Ding Liren Wins Chinese Ch Ding Liren wins the Chinese Chess Championship Archived 2016-03-03 at the Wayback Machine (Chessdom) Ding Liren (16) new Chinese Champion after surreal finish Archived 2009-06-14 at the Wayback Machine (ChessVibes) Chinese Championship – a closer look at Ding Liren ( ChessBase ) The Chess Mind ( Dennis Monokroussos ) Ding Liren champion de Chine!
( Europe Echecs ) Feedback and facts on FIDE's 'zero tolerance' rule Chinese Championship – decision by default http://zhuyue.blog.sohu.com/38398465.html http://www.wems.net/View.asp?id=443 Archived 2011-07-24 at the Wayback Machine http://www.wems.net/View.asp?id=1269%0D%0A Archived 2012-02-14 at the Wayback Machine http://www.dbt.gov.cn/show.asp?id=360 Archived 2011-07-07 at the Wayback Machine പുറത്തേക്കുള്ള കണ്ണികൾ ഡിങ്ങ് ലിറെൻ player profile at ChessGames.com
ഡെക്കാൻ സൽത്തനത്തുകൾ ഇംഗ്ലീഷ് വിലാസം https://ml.wikipedia.org/wiki/Deccan_sultanates ഡെക്കാൻ സുൽത്തനത്തുകളും അയൽ രാജ്യങ്ങളും പശ്ചാത്തലം
തെക്കേ ഇന്ത്യയിലും മദ്ധ്യ ഇന്ത്യയിലുമായി നിലനിന്ന അഞ്ച്  മദ്ധ്യകാല മുസ്ലീം സാമ്രാജ്യങ്ങളായിരുന്നു ഡെക്കാൻ  സൽത്തനത്തുകൾ കൃഷ്ണ നദിയ്ക്കും വിന്ധ്യ പർവ്വതങ്ങൾക്കും ഇടയ്ക് ഡെക്കാൻ പീഠഭൂമിയിൽ ആണ് ബേരാർ ബിജാപ്പൂർ , അഹ്മദ്നഗർ , ബീദാർ , ഗോൽക്കൊണ്ട , ,  എന്നീ അഞ്ച്   സൽത്തനത്തുകൾ നിലനിന്നത്.
ബാഹ്മണി  സൽത്തനത്ത് വിഘടിച്ചതോടെ ഇവ സ്വതന്ത്ര രാജ്യങ്ങളായി.
ബേരാർ,ബിജാപ്പൂർ , അഹ്മദ്നഗർ  എന്നീ  സൽത്തനത്തുകൾ ആദ്യവും  .
ബീദാർ , ഗോൽക്കൊണ്ട  എന്നിവ പിന്നീടും സ്വതന്ത്രമായി.
പൊതുവേ പരസ്പരം മൽസരിച്ചെങ്കിലും, ഇവർ 1565-ൽ തളിക്കോട്ട യുദ്ധത്തിൽ ഇവർ സംഘം ചേർന്ന് വിജയനഗരത്തെ തോല്പ്പിച്ചു.
ഡക്കാൻ സുൽത്തനത്തുകൾ അധീനപ്പെടുത്താനായി മുഗൾ ചക്രവർത്തി അക്ബറുടെ പുത്രൻ മുറാദ് തുടങ്ങിവെച്ച ആക്രമണങ്ങൾ  സമ്പൂർണവിജയം നേടിയത് ഔറംഗസീബിന്റെ കാലത്താണ് ബഹ്മനി പ്രവിശ്യകൾ ബേരാർ (1490-1574)
ബേരാർ അഥവാ ബീരാർ ആണ് ബഹ്മനി സാമ്രാജ്യത്തിൽ നിന്ന്   ഏറ്റവും ആദ്യം വേർപെട്ട പ്രവിശ്യ.
.1484-ൽ ആണെന്നും അല്ല 1490-ൽ ആണെന്നും ഭിന്നാഭിപ്രായങ്ങൾ ഉണ്ട്.
ഗവിൽ, മഹൂർ എന്നീ രണ്ടു ജില്ലകളടങ്ങിയ പ്രവിശ്യയായിരുന്ന ബേരാർ സൽത്തനത്ത് സ്ഥാപിച്ചത്   ഗവർണർ ഫതേയുളള  ആണെന്ന് കരുതപ്പെടുന്നു.
ഇമാദ്-ഉൾ-മുൾക്ക് എന്ന സ്ഥാനപ്പേരാണ് ഫതേയുളള സ്വീകരിച്ചത്.
ഈ രാജവംശത്തിന് ഇമാദ് ഷാഹി എന്ന പേരു വീണു.
നാലു തലമുറകളോളം നിലനിന്ന ശേഷം  ബേരാർ 1574-ൽ അഹ്മദ്നഗർ സുൽത്തനത്തിൽ വിലയിച്ചു .
അഹ്മദ്നഗർ(1490-1636)
മഹ്മൂദ് ഗവാൻറെ മരണശേഷം മന്ത്രിപദമേറിയ നിസാം ഉൾ-മുൾക് ബഹാരിയുടെ പുത്രൻ   മാലിക് അഹ്മെദ് ആയിരുന്നു പൂണെക്കു വടക്ക് ജുന്നാർ കേന്ദ്രമാക്കി അഹ്മദ്നഗറും ചുറ്റുവട്ടവും   ഭരിച്ചിരുന്നത്.
1490-ൽ മാലിക് അഹ്മദ്  മഹമൂദ്  സുൽത്താനെതിരെ പ്രക്ഷോഭം നടത്തി, സ്വയം ഭരണം പ്രഖ്യാപിച്ചു.
അഹ്മദ് നിസാം ഷാ എന്ന സ്ഥാനപ്പേരു സ്വീകരിച്ചു, രാജവംശം നിസാം ഷാഹി എന്നപേരിലറിയപ്പെട്ടു.
1508-ൽ അഹ്മദ് നിസാം ഷാഹി അന്തരിച്ചു.
പുത്രൻ ബുർഹാൻ നിസാം ഷാ വർഷം ഭരിച്ചു.
അതിനുശേഷം സിംഹാസനമേറിയത് ഹുസ്സൈൻ നിസാം  1574-ൽ ബേരാർ അഹ്മദ്നഗറിന്റെ ഭാഗമായി.
അക്ബറുടെ പുത്രൻ മുറാദിന്റെ ആക്രമണങ്ങളെ റാണി ചാന്ദ്ബീബിക്ക് കുറെയൊക്കെ ചെറുത്തു നില്ക്കാനായെങ്കിലും 1636-37-ൽ ഷാജഹാൻ അഹ്മദ്നഗർ പൂർണമായും മുഗളരുടേതാക്കി .
ചാന്ദ് ബീബി, ഒരു 18-ആം നൂറ്റാണ്ടിലെ പെയിന്റിങ്ങ് ബീജാപ്പൂർ(1490-1686)
യൂസുഫ് അദിൽ ഖാനാണ്  ബീജപ്പൂർ സുൽത്തനത്ത് സ്ഥാപിച്ചത്.
രാജവംശത്തിന്റെ പേര് അദിൽ ഷാഹി.
യുസുഫ് അദിൽ ഖാൻ മുൻ ബാഹ്മനി പ്രധാനമന്ത്രി മഹ്മൂദ് ഗവാൻ വിലക്കുവാങ്ങിയ അടിമയായിരുന്നെന്നും   സ്വന്തം കഴിവും ഗവാൻറെ  പിന്തുണയുംകൊണ്ട് പദോന്നതി നേടിയെടുത്ത് ബീജപ്പൂരിൻറെ ഗവർണറായതാണെന്നും പറയപ്പെടുന്നു .
എന്നാൽ ഫരിഷ്തയുടെ രേഖകളനുസരിച്ച് തുർക്കിയിലെ സുൽത്താൻ മഹമൂദ് രണ്ടാമൻറെ പുത്രനായിരുന്ന യൂസുഫ്  രാജകൊട്ടാരത്തിലെ ഉപജാപങ്ങൾ അതിജീവിക്കാനായി അടിമവേഷത്തിൽ പേർഷ്യയിലേക്ക് ഓടി രക്ഷപ്പെട്ടതാണ്.
സുന്നി-ഷിയാ മതഭേദങ്ങൾ  ബീജാപ്പൂരിൽ പലപ്പോഴും അസ്വാസ്ഥ്യങ്ങളുണ്ടാക്കി.
ഗോവ, യുസുഫിന് ഏറ്റവും പ്രിയപ്പെട്ട സ്ഥലമായിരുന്നു.
അവിചാരിതമായ ആക്രമണത്തിൽ പോർത്തുഗീസുകാർ 1510  ഫെബ്രുവരിയിൽ ഗോവ പിടിച്ചടക്കി.
യൂസുഫിന് അതു തിരിച്ചുപിടിക്കാനായെങ്കിലും ഏതാനും മാസങ്ങൾക്കകം എഴുപത്തിനാലാം വയസ്സിൽ മൃതിയടഞ്ഞു .
അഞ്ചു  തലമുറകൾ ബീജാപ്പൂർ ഭരിച്ചു.
നാലാമത്തെ സുൽത്താൻ അലി അദിൽ ഷാ അഹ്മദ്നഗർ സുൽത്താൻ ഹുസൈൻ നിസാം ഷായുടെ പുത്രി ചാന്ദ് ബീബിയെയാണ് വിവാഹം കഴിച്ചത്.
സന്താനങ്ങളില്ലാഞ്ഞതിനാൽ  , സഹോദരപുത്രൻ ഇബ്രാഹിം അദിൽ ഷാ രണ്ടാമൻ കിരീടാവകാശിയായി ഘോഷിക്കപ്പെട്ടു .
1579-ൽ സുൽത്താൻറെ അപമൃത്യുവിനു   ശേഷം ഏതാനും വർഷങ്ങൾ കഴിഞ്ഞ്  ചാന്ദ് ബീബി അഹ്മദ് നഗറിലേക്ക് തിരിച്ചു പോയി.
പക്ഷേ അവിടം മുതൽ ബീജപ്പൂരിൻറേയും അഹ്മദ് നഗറിന്റേയും ചരിത്രങ്ങൾ കെട്ടുപിണഞ്ഞു കിടക്കുന്നു.
ഇബ്രാഹിം രണ്ടാമൻ കാര്യശേഷിയുളളവനായിരുന്നു.
ഇദ്ദേഹത്തിന്റെ നിർദ്ദേശപ്രകാരമാണ് ഫരിഷ്ത ഡക്കാൻ ചരിത്രമെഴുതിയത് 1686-ൽ ഔറംഗസേബ് ബീജപ്പൂറിനെ മുഗൾ സാമ്രാജ്യത്തിന്റെ ഭാഗമാക്കി.
ബീദാർ (1489-1619)
ബഹ്മനി സാമ്രാജ്യത്തിന്റെ വളരെ ചെറിയൊരു അംശമായിരുന്നു ബീദാർ .
ബാഹ്മനി സുൽത്താൻ മഹമൂദ്ഷായുടെ വാഴ്ചക്കാലത്തുതന്നെ  ഭരണം   മന്ത്രി കാസിം ബാരിദിന്റെ കൈകളിലായിരുന്നു.
1504-ൽ കാസിം ബാരിദ് അന്തരിച്ചു, പുത്രൻ അമീർ മന്ത്രിസ്ഥാനമേറ്റു.
1518-ൽ സുൽത്താൻ മഹ്മൂദ്ഷായുടെ മരണശേഷം  മന്ത്രി അമീർ ബാരിദ് പലരേയും സിംഹാസനത്തിലിരുത്തി.
ഒടുവിൽ 1526-ലാണ് സ്വാതന്ത്ര്യം പ്രഖ്യാപിച്ചത്.
അമീറിന്റെ പുത്രൻ അലി ബാരിദ് അണ്   ബീദാർ സുൽത്താനെന്ന  പദവിയേറ്റത്.
ബാരിദ് ഷാഹി വംശം  അങ്ങനെ നിലവിൽ വന്നു.
1619-ൽ ബീജാപ്പൂറിന്റെ അധീനതയിലാവുന്നതു വരെ എട്ടുപേർ അധികാരത്തിലിരുന്നു.
ഗോൽക്കൊണ്ട (1518-1687)
ഗോൽക്കൊണ്ട സ്വതന്ത്ര സുൽത്തനത്തായി നിലവിൽ വന്നത് 1518-ലാണ്.
വാരങ്കൽ സാമ്രാജ്യത്തിന്റെ അവശിഷ്ടങ്ങളിൽ നിന്നും രൂപംകൊണ്ട ഗോൽക്കൊണ്ട പ്രവിശ്യ ബഹ്മനി സുൽത്താൻമാർ സ്വന്തമാക്കിയത് 1424-ലാണ്.
ഗോൽക്കൊണ്ടയുടെ കിടപ്പ് ഗോദാവരി - കൃഷ്ണ നദികൾക്കിടയിലെ ഫലഭൂയിഷ്ടമായ പ്രദേശമാണ്.
ബംഗാൾ ഉൾക്കടൽ വരെ നീണ്ടു കിടന്ന  ഈ കിഴക്കൻ പ്രവിശ്യയുടെ അധിപനായി മഹ്മൂദ് ഗവാൻ നിയോഗിച്ചത് തുർക്കി വംശജനായ കുലി കുതുബ് ഷാഹിയെയയാണ്.
ഗവാന്റെ വധശിക്ഷക്കു ശേഷം കുതുബ്ഷാഹി ബാഹ്മനി ദർബാറിൽ നിന്ന് അകന്നു നിന്നു.
1543-ൽ വൃദ്ധനായ പിതാവിനെ വധിച്ച് പുത്രൻ ജംഷദ് കിരീടമണിഞ്ഞു.
അതിനു ശേഷം ഏഴുപേർ അധികാരമേറ്റു.
മുഹമ്മദ് കുലി 1611-വരെ ഭരിച്ചു, ഇക്കാലത്താണ് തലസ്ഥാനം ഗോൽക്കൊണ്ടയിൽ നിന്ന്  ഭാഗ്യനഗറിലേക്ക് ( ഹൈദരാബാദിലേക്ക് ) മാറ്റപ്പെട്ടത്.
അബുൾ ഹസ്സൻ കുതുബ് ഷായുടെ വാഴ്ചക്കാലത്താണ് 1686-ൽ ഔറംഗസേബ് ഗോൽക്കൊണ്ട കീഴടക്കിയത്.
1565-ൽ നടന്ന തളിക്കോട്ടയുദ്ധം ദക്ഷിണേന്ത്യൻ ചരത്രത്തിലെ നിർണായക സംഭവമായിരുന്നു.
അഹ്മദ്നഗർ, ബീജാപ്പൂർ, ഗോൽക്കൊണ്ട എന്നീ സുൽത്തനത്തുകളുടെ കൂട്ടായ്മ രണ്ടു നൂറ്റാണ്ടുകളിലേറേക്കാലം നിലനിന്ന വിജയനഗര സാമ്രാജ്യത്തെ പരാജയപ്പെടുത്തി.
വിജയനഗരം എന്ന തലസ്ഥാന നഗരി  നാമാവശേഷമായി.
യുദ്ധത്തിൽ കൊല്ലപ്പെട്ട  വിജയനഗര പ്രധാനമന്ത്രി  അരവിഡു രാമരായൻറെ സഹോദരൻ  അരവിഡു തിരുമല, രാജാവ് സദാശിവയേയും  രാജകുടുംബാംഗങ്ങളേയും കൂട്ടി  അനന്തപൂരിനടുത്ത് പെണുഗൊണ്ടയിൽ അഭയം തേടി.
വിജയനഗര സാമ്രാജ്യത്തിന്റെ പല ഭാഗങ്ങളും ഡെക്കാൻ സുൽത്തനത്തുകൾ വീതിച്ചെടുത്തു, മറ്റു ചെലവ സ്വയം ഭരണ പ്രദേശങ്ങളായി.
സദാശിവയെ മാറ്റി നിർത്തി,   ക്ഷയിച്ചു പോയ സാമ്രാജ്യത്തിന്റെ ഭരണം അരവിഡു തിരുമല സ്വയം ഏറ്റെടുത്തു.
പോർത്തുഗീസുകാർക്കെതിരെ
1570-ൽ പോർത്തുഗീസ് താവളങ്ങൾ തിരികെ പിടിക്കാനായി  ബീജപ്പൂരും അഹ്മദ്നഗറും വിഫല ശ്രമങ്ങൾ നടത്തി.
മുഗളരുടെ അധീനതയിലേക്ക്
ഡെക്കാൻ സുൽത്തനത്തുകളോട് ഒന്നടങ്കം കീഴടങ്ങാൻ 1591-ൽ അക്ബർ കല്പിച്ചെങ്കിലും അവർ കൂട്ടാക്കിയില്ല.
പിന്നീട് ഷാജഹാൻ അഹ്മദ്നഗർ കീഴടക്കി.
മറ്റു സുൽത്തനത്തുകൾ പൂർണമായും മുഗൾകുടക്കീഴിലാക്കിയത് ഔറംഗസേബാണ്.
കുറിപ്പുകൾ 1 2 3 4 5 ഡക്കാൻറെ ചരിത്രം ഫരിഷ്ത(പരിഭാഷ സ്കോട്ട് 1794) ↑ ഡക്കാൻ സുൽത്തനത്തുകൾ- ഇന്ത്യ ചരിത്രം:  വിൻസെൻറ് സ്മിത്  1919 ↑ ↑ ↑ 1 2 ↑ ↑ ↑ ↑ ↑ ↑ {{ cite book }} : Cite has empty unknown parameter: | 1= ( help )
അവലംബം Michell, George Mark Zebrowski.
The New Cambridge History of India Vol.
I:7 Architecture and Art of the Deccan Sultanates , Cambridge University Press, Cambridge, 1999, ISBN 0-521-56321-6 പുറത്തുനിന്നുള്ള കണ്ണികൾ ബിജാപ്പൂർ  സൽത്തനത്ത് Archived 2017-05-31 at the Wayback Machine
ഡെനിസ് ഇംഗ്ലീഷ് വിലാസം https://ml.wikipedia.org/wiki/Denis_of_Portugal ഡെനിസ് രാജാവിന്റെ 17-ആം നൂറ്റണ്ടിലെ പെയിന്റിങ്
ഡെനിസ് ( ഒക്ടോബർ 1261 – 7 ജനുവരി 1325) പോർച്ചുഗലിലെ രാജാവായിരുന്നു.
അൽഫോൺസൊ മൂന്നാമന്റെ മകനായി ജനിച്ചു.
പിതാവിനെ പിന്തുടർന്ന് 1279 മുതൽ 1325 വരെ ഭരണം നടത്തി.
ഒരു കവിയായിരുന്ന ഇദ്ദേഹം കലയേയും സാഹിത്യത്തേയും വിദ്യാഭ്യാസത്തേയും പ്രോത്സാഹിപ്പിച്ചിരുന്നു.
പോർച്ചുഗലിലെ ആദ്യ സർവകലാശാല സ്ഥാപിച്ചത് ഇദ്ദേഹമാണ്.
ലിസ്ബണിൽ 1290-ൽ ആയിരുന്നു ഇത്.
കർഷക രാജാവ്
കാർഷിക കാര്യങ്ങളിൽ ഏറെ ശ്രദ്ധ ചെലുത്തിയിരുന്ന ഭരണാധികാരിയായിരുന്നതിനാൽ റെലാവ്രഡൊർ (relavrador; കർഷകനായ രാജാവ്) എന്ന് ഇദ്ദേഹം അറിയപ്പെടുകയുണ്ടായി.
രാജ്യത്തിന്റെ വാണിജ്യാഭിവൃദ്ധിക്കുവേണ്ടിയും പ്രവർത്തിച്ചിട്ടുണ്ട്.
കപ്പൽ നിർമ്മാണം പ്രോത്സാഹിപ്പിക്കുകയും രാജ്യത്തിന്റെ നാവികശേഷി വികസിപ്പിക്കുകയും ചെയ്തു.
ഫ്രാൻസ് , ഇംഗ്ലണ്ട് , ഇറ്റലി , ഫ്ലാൻഡേഴ്സ് തുടങ്ങിയ പ്രദേശങ്ങളുമായി പോർച്ചുഗലിനുള്ള വാണിജ്യബന്ധം ഇദ്ദേഹത്തിന്റെ ഭരണകാലത്ത് അഭിവൃദ്ധി പ്രാപിച്ചു.
കുലീനരുടെ അധികാരങ്ങൾക്കും മതപുരോഹിതരുടെ മേൽക്കോയ്മയ്ക്കും നിയന്ത്രണം വരുത്തിയ ഇദ്ദേഹത്തിനു രാജഭരണം ശക്തമാക്കാൻ കഴിഞ്ഞു.
പള്ളികളുടെ ഭൂസ്വത്തവകാശം സംബന്ധിച്ചു നിയമമുണ്ടാക്കി.
ഇദ്ദേഹത്തിന്റെ ഭരണകാലം ഏറെക്കുറെ സമാധാനപരമായിരുന്നു.
അന്ത്യകാലത്ത് പുത്രൻ അൽഫോൺസൊ നാലാമൻ ഇദ്ദേഹത്തിനെതിരെ കലാപം ഉയർത്തിയിരുന്നു.
ഇദ്ദേഹം 1325 ജനുവരി 7-ന് മരണമടഞ്ഞു.
അവലംബം പുറത്തേക്കുള്ള കണ്ണികൾ http://www.viagensnotempo.com/uk/perso3.html Archived 2012-08-01 at the Wayback Machine http://washington.ancestryregister.com/PORTUGAL00006.htm Archived 2011-04-27 at the Wayback Machine കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡെനിസ് (1261 - 1325) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡെസ്പിക്കബിൾ മി
2010 ലെ ഒരു അമേരിക്കൻ ആനിമേഷൻ കോമഡി ചിത്രമാണ് ഡെസ്പിക്കബിൾ മി .
യൂണിവേഴ്സൽ പിക്ചേഴ്സും ഇല്യൂമിനേഷൻ എന്റർടെയ്ൻമെൻറും ചേർന്ന് നിർമിച്ച ഈ ചിത്രം 2010 ജൂലൈ 9 ന് അമേരിക്കയിൽ പുറത്തിറങ്ങി.
ഇല്യൂമിനേഷൻ എന്റർടെയ്ൻമെൻറിന്റെ ആദ്യ ചലച്ചിത്രമാണ് ഇത്.
ഫ്രഞ്ച് ആനിമേഷൻ സ്റ്റുഡിയോ മാക് ഗഫ് ആണ് ഈ ചിത്രത്തിന്റെ ആനിമേഷൻ നിർവഹിച്ചത്, പിന്നീട് ഇല്യൂമിനേഷൻ എന്റർടൈൻമെന്റ് അവരെ ഏറ്റെടുത്തു.
പിയറി കോഫിൻ, ക്രിസ് റെനൗഡ് എന്നിവർ ചേർന്ന സംവിധാനം നിർവഹിച്ച ചിത്രത്തിന്റെ കഥ സെർജിയോ പാബ്ലോസിന്റെ ആണ്.
ചിത്രത്തിലെ മുഖ്യ കഥാപാത്രം തന്നെ സ്വയം വിശേഷിപ്പിക്കുന്ന വാക്കാണ്‌ ചിത്രത്തിൻറെ തലക്കെട്ട് സൂചിപ്പിക്കുന്നത്.
സൂപ്പർവില്ലൻ ഗ്രൂവിന്റെ ശബ്ദത്തിൽ സ്റ്റീവ് കരെൽ, എതിരാളിയായ വെക്ടറിന്റെ  ശബ്ദത്തിൽ ജേസൺ സെഗൽ, ഗ്രൂ ഒരു അനാഥാലയത്തിൽ നിന്ന് ദത്തെടുക്കുന്ന 
മൂന്നു പെൺകുട്ടികൾക്ക് മിറാൻഡ കോസ്ഗ്രോവ്, ഡാന ഗയർ, എൽസി ഫിഷർ എന്നിവരും ശബ്ദം നൽകുന്നു.
ഗിസയിലെ പിരമിഡ് എതിരാളിയായ വെക്ടർ മോഷ്ടിച്ചു എന്ന് മനസ്സിലാക്കിയ ഗ്രൂ, ചന്ദ്രനെ തന്നെ മോഷ്ടിക്കുക എന്ന കുറച്ചുകൂടി വലിയ ഒരു പദ്ധതി തയ്യാറാക്കുന്നു.
69 ദശലക്ഷം ഡോളർ ബഡ്ജറ്റുമായി നിർമിച്ച ഈ ചിതം  ലോകമെമ്പാടുമായി 546 ദശലക്ഷം ഡോളർ വരുമാനം നേടി.
ഡെസ്പിക്കബിൾ മി ചലച്ചിത്രപരമ്പരക്ക് തുടക്കം കുറിച്ച ഈ ചിത്രത്തിന് ശേഷം 2013 ൽ ഡെസ്പിക്കബിൾ മി 2 , 2017 ൽ ഡെസ്പിക്കബിൾ മി 3 , കൂടാതെ 2015-ൽ പുറത്തിറങ്ങിയ മിനിയൻസ് എന്ന പ്രീക്വൽ
ചിത്രവും ഇറങ്ങി.
അഭിനേതാക്കൾ സ്റ്റീവ് കരെൽ - ഗ്രൂ ജേസൺ സെഗൽ - വിക്ടർ "വെക്റ്റർ" പെർക്കിൻസ് റസ്സൽ ബ്രാൻഡ് - ഡോക്ടർ നെഫാരിയോ മിറാൻഡ കോസ്ഗ്രോവ് - മാർഗോ ഡാന ഗായർ - എഡിത്ത് എൽസി ഫിഷർ - ആഗ്നസ് വിൽ ആർണെറ്റ് - മി. പെർക്കിൻസ് ക്രിസ്റ്റൻ വിഗ് - മിസ് ഹാറ്റി ജൂലി ആൻഡ്രൂസ് - മാർലേന പിയർ കോഫിൻ - കെവിൻ, ടിം, ബോബ്, മാർക്ക്, ഫിൽ ആൻഡ് സ്റ്റുവർട്ട് ക്രിസ് റെനൗഡ് - ഡേവ് ജെമൈൻ ക്ലെമെന്റ് - ജെറി ഡാനി മക്ബ്രൈഡ് - ഫ്രെഡ് മക്ഡേഡ് മിൻഡി കേലിങ് - ടൂറിസ്റ്റ് അമ്മ, ജസ്റ്റിന്റെ അമ്മ കെൻ ദൗരിയോ - ഒരു ഈജിപ്ഷ്യൻ ഗാർഡ് കാൻ ജിയോങ് - ടോക്ക് ഷോ അവതാരകൻ അംഗീകാരങ്ങൾ Award Category/Recipient(s) Result Annie Awards Best Animated Feature Nominated Voice Acting in a Feature Production (Steve Carell) Character Design In an Animated Film (Carter Goodrich) Directing in a Feature Production (Pierre Coffin) Music in a Feature Production ( Pharrell Williams and Heitor Pereira) Production Design in a Feature Production (Yarrow Cheny and Eric Guillon) Alliance of Women Film Journalists Best Animated Feature Best Animated Female (Miranda Cosgrove as Margo, Dana Gaier as Edith, and Elsie Fisher as Agnes) BAFTA Awards Best Animated Film Critics' Choice Movie Awards Best Animated Film Golden Globe Awards Best Animated Feature Film Heartland Film Festival 2010 Truly Moving Picture Award Won Kids Choice Awards Favorite Animated Movie Won Favorite Buttkicker (Steve Carell) Nominated Peoples Choice Awards Favorite Family Movie Satellite Awards Best Animated or Mixed Media Film Saturn Awards Best Animated Film Teen Choice Awards Choice Summer: Movie Washington D.C. Area Film Critics Association Awards Best Animated film Women Film Critics Circle Best Animated Females Won അവലംബം ബാഹ്യ കണ്ണികൾ ഡെസ്പിക്കബിൾ മി ഇന്റർനെറ്റ് മൂവി ഡാറ്റാബേസിൽ ഡെസ്പിക്കബിൾ മി at the Big Cartoon DataBase The Big Cartoon DataBase റോട്ടൻ ടൊമാറ്റോസിൽ നിന്ന് ഡെസ്പിക്കബിൾ മി മെറ്റാക്രിട്ടിക്കിൽ നിന്ന് ഡെസ്പിക്കബിൾ മി ബോക്സ് ഓഫീസ് മോജോയിൽ നിന്ന് ഡെസ്പിക്കബിൾ മി
ഡൊണാൾഡ് ബ്രാഡ്‌മാൻ ഇംഗ്ലീഷ് വിലാസം https://ml.wikipedia.org/wiki/Donald_Bradman
സുപ്രസിദ്ധനായ ഓസ്ട്രേലിയൻ ക്രിക്കറ്റ് കളിക്കാരനായിരുന്നു ഡൊണാൾഡ് ബ്രാഡ്മാൻ എന്നറിയപ്പെടുന്ന സർ ഡൊണാൾഡ് ജോർജ് ബ്രാഡ്മാൻ (ജനനം: ഓഗസ്റ്റ് 27 1908 – ഫെബ്രുവരി 25 2001 ).
ലോകത്തെ ഏറ്റവും മികച്ച ബാറ്റ്സ്മാനെന്ന് ഇദ്ദേഹത്തെ ക്രിക്കറ്റ് ലോകം വിലയിരുത്തുന്നു.
ബ്രാഡ്മാൻ, ടെസ്റ്റ് ക്രിക്കറ്റ് മാത്രമേ കളിച്ചിട്ടുള്ളൂ.
ടെസ്റ്റ് ക്രിക്കറ്റിൽ നേടിയ 99.94 എന്ന അതുല്യ ബാറ്റിങ് ശരാശരി മൂലമാണ് ഏറ്റവും മികച്ച ബാറ്റ്സ്മാനായി ബ്രാഡ്മാൻ വാഴ്ത്തപ്പെടുന്നത്.
ഒരു ടെസ്റ്റ് ബാറ്റ്സ്മാന്റെ ഏറ്റവും മികച്ച ശരാശരിയായ ഇത് ഇക്കാലമത്രയും മറ്റാർക്കും തിരുത്തിക്കുറിക്കാനായിട്ടില്ല.
കുട്ടിക്കാലത്ത് ബ്രാഡ്മാൻ ക്രിക്കറ്റ് സ്റ്റമ്പും ഗോൾഫ് കളിക്കാനുപയോഗിക്കുന്ന പന്തുമുപയോഗിച്ച് ഏകനായി പരിശീലിച്ചിരു ന്നുവെന്നൊരു ഓസ്ട്രേലിയൻ കഥയുണ്ട്.
വെറും രണ്ട് വർഷങ്ങൾ കൊണ്ടാണ്‌ പടർപ്പുകളിലെ ക്രിക്കറ്റിൽ നിന്നും ഓസ്ട്രേലിയയുടെ ടെസ്റ്റ് ടീമിൽ ബ്രാഡ്മാൻ ഇടം നേടിയത്.
തന്റെ ഇരുപത്തിരണ്ടാം ജന്മദിനത്തിനു മുൻപ് തന്നെ ടെസ്റ്റിലെ പല റെക്കോഡുകളും സ്വന്തം പേരിലാക്കാൻ ബ്രാഡ്മാനു കഴിഞ്ഞിരുന്നു, അവയിൽച്ചിലത് ഇതു വരെ തകർക്കപ്പെട്ടിട്ടുമില്ല.
ഓസ്ട്രേലിയൻ കായിക ലോകത്തിന്റെ ആരാധനാമൂർത്തിയും, ഓസ്ട്രേലിയൻ ജനങ്ങളിൽ ഏറ്റവും കൂടുതൽ സ്വാധീനം ഉണ്ടാക്കിയ വ്യക്തിത്വത്തിന് ഉടമയും കൂടിയായിരുന്നു ബ്രാഡ്‌മാൻ.
തന്റെ 20 വർഷത്തെ ക്രിക്കറ്റ് ജീവിതത്തിൽ സ്ഥിരതയാർന്ന പ്രകടനം കാഴ്ചവയ്ക്കാൻ ബ്രാഡ്മാനു കഴിഞ്ഞിട്ടുണ്ട്.
മുൻ ഓസ്ട്രേലിയൻ നായകനായ ബിൽ വുഡ്ഫുൾ ബ്രാഡ്മാനെ പറ്റി അഭിപ്രായപ്പെട്ടത് ഇപ്രകാരമാണ്‌, ബ്രാഡ്മാൻ എന്ന ഒരാൾ മറ്റു മൂന്ന് ബാറ്റ്സ്മാന്മാരുടെ ഫലം ചെയ്യും .
കായികലോകത്തെ ഏറ്റവും വിവാദപരമായ തന്ത്രങ്ങളിലൊന്നായ ബോഡിലൈൻ രീതി ഇംഗ്ലീഷ് കളിക്കാർ കൊണ്ടുവന്നത് ബ്രാഡ്മാന്റെ റൺസ് നേട്ടം പ്രതിരോധിക്കാനായിരുന്നു.
ഒരു നായകനെന്ന നിലയിലും കാര്യനിർ‌വാഹകനെന്ന നിലയിലും തികച്ചും ആക്രമണോത്സുകനായിരുന്നു അദ്ദേഹം.
തന്റെ പ്രകടനങ്ങൾ കൊണ്ട് തന്നെ ബ്രാഡ്മാന്‌ വിമർശകരുടെയെല്ലാം വായ് മൂടാൻ കഴിഞ്ഞു.
തുടർച്ചയായ പ്രശംസകളെ ബ്രാഡ്മാൻ ഇഷ്ടപ്പെട്ടിരുന്നില്ല, അതുകൊണ്ടായിരിക്കണം മറ്റുള്ളവരോടുള്ള അദ്ദേഹത്തിന്റെ ഇടപെടലുകളെ ഇത് ബാധിച്ചതും.
തന്റെ വ്യക്തിപരമായ പ്രകടനങ്ങൾക്ക് കൂടുതൽ ശ്രദ്ധ കൊടുത്തത് മറ്റുള്ള കളിക്കാരുമായി സ്പർദ്ദ വളർത്താൻ കാരണമായി.
കാര്യനിർ‌വാഹകർക്കും, സഹകളിക്കാർക്കും, മാധ്യമ പ്രവർത്തകർക്കും അദ്ദേഹം ഒരു അന്തർമുഖനാണെന്ന തോന്നലുണ്ടാക്കി.
രണ്ടാം ലോക മഹായുദ്ധത്തെ തുടർന്ന് ഏകദേശം ആറ് വർഷക്കാലം അന്താരാഷ്ട്ര ക്രിക്കറ്റിൽ നിന്നും വിട്ടു നിൽക്കേണ്ടതായും വന്നു.
പക്ഷേ യുദ്ധം കഴിഞ്ഞ് നാടകീയമായി തിരിച്ചു വരവ് ബ്രാഡ്മാൻ നടത്തി, ഈ കാലത്ത് ബ്രാഡ്മാന്റെ നായകത്വത്തിലുള്ള ഓസ്ട്രേലിയ ഇംഗ്ലണ്ടിനെതിരെ തുടർച്ചയായി വിജയിച്ചു റെക്കോഡ് സൃഷ്ടിച്ചു.
അദ്ദേഹത്തിന്റെ ടീം അറിയപ്പെട്ടത് അപരാജിതർ എന്നായിരുന്നു.
തികച്ചും സങ്കീർണ്ണമായ ഒരു വ്യക്തിതത്തിനുടമ കൂടിയായിരുന്നു ബ്രാഡ്മാൻ, കൂടുതൽ അടുത്ത ബന്ധങ്ങൾ പുലർത്താനും അദ്ദേഹമാഗ്രഹിച്ചില്ല.
തന്റെ ക്രിക്കറ്റ് ജീവിതത്തിൽ നിന്നും ബ്രാഡ്മാൻ വിരമിക്കുന്നത് ഓസ്ടേലിയൻ ക്രിക്കറ്റ് ബോർഡിന്റെ അധികാരി എന്ന സ്ഥാനത്തു നിന്നാണ്‌.
എഴുത്തുകാരൻ, ടീം തെരെഞ്ഞെടുപ്പുകാരൻ എന്നീ നിലകളിലും അദ്ദേഹം 30 വർഷങ്ങൾ പ്രവർത്തിച്ചു.
ക്രിക്കറ്റിന്റെ ഔദ്യോഗിക ജീവിതത്തിൽ നിന്നും വിരമിച്ചിട്ട് 50 വർഷങ്ങൾക്ക് ശേഷം 2001-ൽ ഓസ്ടേലിയൻ പ്രധാനമന്ത്രിയായിരുന്ന ജോൺ ഹോവാർഡ് അദ്ദേഹത്തെ ജീവിച്ചിരിക്കുന്ന ഏറ്റവും മഹാനായ ഓസ്ടേലിയൻ എന്ന് വിളിച്ചാണ്‌ ആദരിച്ചത്.
നാണയങ്ങളിലും തപാൽ മുദ്രകളിലും അദ്ദേഹത്തിന്റെ ചിത്രം പതിപ്പിച്ചിരുന്നു.
ജീവിച്ചിരിക്കുമ്പോൾ തന്നെ സ്വന്തം പേരിൽ ഒരു മ്യൂസിയം ലഭിച്ച ആദ്യ ഓസ്ടേലിയനാണ്‌ ബ്രാഡ്മാൻ.
2008ൽ അദ്ദേഹത്തിന്റെ ജന്മദിനമായ ഓഗസ്റ്റ് 27ന്‌ ഓസ്ട്രേലിയൻ മന്ത്രിസഭ ബ്രാഡ്മാന്റെ ചിത്രം ഉൾപ്പെടുത്തിയ 5 ഡോളറിന്റെ സ്വർണ്ണനാണയം പുറത്തിറക്കി.
2009 നവംബർ 19ന്‌ സർ ഡൊണാൾഡ് ബ്രാഡ്‌മാനെ അന്താരാഷ്ട്ര ക്രിക്കറ്റ് സമിതിയുടെ പ്രശസ്തരുടെ പട്ടികയിലുൾപ്പെടുത്തി.
ആദ്യകാല ജീവിതം ബ്രാഡ്മാന്റെ ജന്മഗൃഹം, ഇപ്പോൾ ഇവിടെ ഒരു മ്യൂസിയമാണ്.
ജോർജ്ജിന്റെയും എമിലി ബ്രാഡ്‌മാന്റെയും ഏറ്റവും ഇളയ പുത്രനായാണ്‌ 1908 ഓഗസ്റ്റ് 27ന്‌ ന്യൂ സൗത്ത് വെയിൽസിലെ കൂടാമുന്ദ്ര എന്ന സ്ഥലത്ത് ഡൊണാൾഡ് ബ്രാഡ്‌മാൻ ജനിച്ചത്.
വിക്ടർ എന്ന സഹോദരനും മൂന്ന് സഹോദരികളുമുണ്ടായിരുന്നു ബ്രാഡ്മാനുള്ളത്.
സഹോദരികൾ യഥാക്രമം ഐസ്ലറ്റ്, ലിലിയാൻ, എലിസബത്ത് മെയ് എന്നിവരാണ്‌.
ബ്രാഡ്മാന്‌ രണ്ടര വയസ്സ് പ്രായമായപ്പോൾ അദ്ദേഹത്തിന്റെ മാതാപിതാക്കൾ ന്യൂ സൗത്ത് വെയിൽസിലെ തെക്കൻ മലമ്പ്രദേശമായ ബൗറാൾ എന്ന സ്ഥലത്തേക്ക് താമസം മാറ്റി.
കുട്ടിക്കാലം മുതൽക്കു തന്നെ ബ്രാഡ്‌മാൻ ബാറ്റിംഗ് പരിശീലിക്കാറുണ്ടായിരുന്നു.
ബാറ്റിനായി ഒരു സ്റ്റമ്പും ഗോൾഫ് പന്തുമുപയോഗിച്ച് സ്വന്തമായി ഒരു ഏകാംഗ ക്രിക്കറ്റ് ബ്രാഡ്‌മാൻ കണ്ടു പിടിച്ചു.
വീടിനു പിന്നിൽ ജലസംഭരണി വച്ചിരിക്കുന്ന ഇഷ്ടിക നിർമ്മിതമായ വൃത്താകാരമായ തൂൺ ഉണ്ട്.
വളഞ്ഞ പ്രതലത്തിൽ തൂണിനെ അഭിമുഖമായി നിന്ന് ബാറ്റു ചെയ്താരുന്നു ആദ്യകാല പരിശീലനം.
വളഞ്ഞ പ്രതലത്തിൽ പന്തുകൊള്ളുമ്പോൾ അത് വളരെ വേഗത്തിൽ പല കോണുകളിലേക്കും തെറിച്ചു പോകും ഇങ്ങനെ തെറിച്ചു പോകുന്ന പന്തുകളെ വിദഗ്ദമയി തന്റെ സ്റ്റമ്പ് ബാറ്റ് ഉപയോഗിച്ച് ബ്രാഡ്‌മാൻ പ്രതിരോധിച്ചിരുന്നു.
ഈ പരിശീലനം പിൽക്കാലത്ത് വേഗമേറിയ പന്തുകൾ കളിക്കുന്നതിന്‌ അദ്ദേഹത്തെ വളരെയധികം സഹായിച്ചു.
കുറച്ചു കൂടി വിപുലമായ ക്രിക്കറ്റ് കളികളിൽ തന്റെ ആദ്യ സെഞ്ച്വറി ബ്രാഡ്മാൻ ബൗറാൾ പബ്ലിക് സ്കൂളിനു വേണ്ടി 12ആം വയസ്സിൽ മിട്ടാഗോങ് ഹൈസ്കൂളിനെതിരെ നേടി.
ശൈശവകാല ക്രിക്കറ്റർ
1920–21 കാലഘട്ടത്തിൽ ബ്രാഡ്മാന്റെ അമ്മാവനായ ജോർജ്ജ് വാട്ട്മാൻ നായകനായ തന്റെ നാട്ടിലുള്ള ബ്രൌൾ ടീമിന്റെ ഒരു മികച്ച സ്കോറർ ആയിരുന്നു.
1920 ഒക്ടോബറിൽ ടീമിൽ ഒരംഗത്തിന്റെ കുറവ് വന്നപ്പോഴാണ് ബ്രാഡ്മാനെ പരിഗണിക്കപെട്ടത്.
ആദ്യ കളിയിൽ തന്നെ പുറത്താകാതെ 37 റൺസും 29 റൺസും നേടി.
ഇതേ സമയത്തായിരുന്നു ബ്രാഡ്മാനെ അദ്ദേഹത്തിന്റെ പിതാവ് സിഡ്നിയിലെ ക്രിക്കറ്റ് സ്റ്റേഡിയത്തിൽ അഞ്ചാം ആഷസ് പരമ്പര കാണിക്കാൻ കൊണ്ടുപോയത്.
ഇതേ ദിവസം ബ്രാഡ്മാന് തീവ്രമായ ഒരു ഉൽക്കർഷേച്ഛ ഉണ്ടായി, ‘’ഈ ഗ്രൗണ്ടിൽ കളിക്കുന്നത് വരെ ഞാൻ ഒരിക്കലും തൃപ്തനാകില്ല‘’ എന്ന് അദ്ദേഹം സ്വന്തം പിതാവിനോട് പറഞ്ഞു.
1922ൽ സ്കൂൾ വിദ്യാഭ്യാസം പൂർത്തിയാക്കിയ ബ്രാഡ്മാൻ ജോലിയ്ക്കായി നാട്ടിൽ തന്നെയുള്ള സ്ഥാവര വസ്തു കച്ചവട സ്ഥാപനത്തിൽ ജോലി നോക്കി.
സ്ഥാപനത്തിന്റെ ഉടമ ബ്രാഡ്മാന്റെ കഴിവുകൾ പ്രോത്സാഹിപ്പിക്കുവാൻ ആവശ്യമുള്ളപ്പൊഴൊക്കെ അവധി നൽകുമായിരുന്നു.
ടെന്നീസിന്റെ പിറകേ നടന്ന് ബ്രാഡ്മാൻ രണ്ട് വർഷത്തേക്ക് ക്രിക്കറ്റ് ഉപേക്ഷിച്ചു.
എന്നാൽ 1925–26 ആയപ്പൊഴേക്കും ക്രിക്കറ്റിലേക്ക് തന്നെ അദ്ദേഹം മടങ്ങിയെത്തി.
ബ്രൗൾ ടീമിലേക്ക് സ്ഥിരമായി തിരെഞ്ഞെടുക്കുന്ന ഒരാളായിരുന്നു ബ്രാഡ്മാൻ; അദ്ദേഹത്തിന്റെ ശ്രദ്ധേയമായ പല പ്രകടനങ്ങളും സിഡ്നിയിലെ മാധ്യമ പ്രവർത്തകരുടെ ശ്രദ്ധയാകർഷിച്ചു.
പ്രത്യേകിച്ചും പായ് വിരിച്ച കോൺക്രീറ്റ് പിച്ചുകളിലെ പ്രകടങ്ങൾ.
അതുപോലെ തന്നെ ഉൾനാടുകളിലെ ബ്രൗൾ ടീമിന്റെ മത്സരങ്ങളിൽ എതിരാളികളെ ബ്രാഡ്മാൻ നേരിടുന്ന രീതിയും അദ്ദേഹത്തിന്റെ ശ്രദ്ധേയത ഉയർത്തി.
പ്രഗൽഭ ബൗളറായാ ബിൽ ഓ റെയ്‌ലി കളിച്ചിരുന്ന ടീമായ വിൻഗെലൊ ടീമിനെതിരെ ബ്രാഡ്മാൻ 234 റൺസ് നേടി.
മോസ് വെയ്‌സുമായി അഞ്ച് ശനിയാഴ്ചകളിൽ തുടർച്ചയായി നടന്ന കലാശക്കളിയിലും ബ്രാഡ്മാൻ മികച്ച സ്കോർ നേടി, മത്സരത്തിൽ ബ്രാഡ്മാൻ പുറത്താകാതെ 320 റൺസാണ് നേടിയത്.
1926ലെ ശിശിര കാലത്ത് ഓസ്ട്രേലിയൻ ടീം ആഷസ് പരമ്പര തോറ്റു, ഈ ടീമിൽ അധികവും പ്രായം കൂടുതലുള്ളവരായിരുന്നു.
തോൽ‌വിയെ തുടർന്നു നല്ലൊരു ഭാഗം കളിക്കാരും ടീമിൽ നിന്ന് വിരമിച്ചു.
ന്യൂ സൗത്ത് വെയിൽസ് ക്രിക്കറ്റ് അസോസിയേഷൻ യുവാക്കളായ കളിക്കാരെ കിട്ടാനുഅള്ള അന്വേഷണം തുടങ്ങി.
ബ്രൗളിന്റെ ഉയർന്ന സ്കോററായ ബ്രാഡ്മാന്‌ ന്യൂ സൗത്ത് വെയിൽസ് ക്രിക്കറ്റ് അസോസിയേഷൻ ഭാരവാഹികൾ സിഡ്നിയിൽ നടക്കുന്ന പരിശീലന പരിപാടികളിൽ പങ്കെടുക്കാൻ അഭ്യർത്ഥിച്ച് കരുതലോടു കൂടി കത്തെഴുതി.
അനന്തരമായി ബ്രാഡ്മാൻ ഇടവിട്ട ആഴ്ചകളിൽ ടെന്നീസിന്റേയും ക്രിക്കറ്റിന്റേയും കണ്ട്രി വീക്ക് മത്സരങ്ങളിലേക്ക് തിരഞ്ഞെടുക്കപ്പെട്ടു.
ഒരു ആഴ്ച മാത്രമെ പണിയിൽ നിന്നു വിട്ടുനിൽക്കാവു എന്ന് അവസാനം മേലധികാരിയിൽ നിന്നും ബ്രാഡ്മാന്‌ അന്ത്യശാസനവും ലഭിച്ചു.
അതിനാൽ ഈ രണ്ട് കായിക ഇനങ്ങളിൽ നിന്ന് ഏതെങ്കിലും ഒന്ന് തിരഞ്ഞെടുക്കേണ്ടതായി വന്നു ബ്രാഡ്മാന്‌.
കണ്ട്രി വീക്കിലെ അദ്ദേഹത്തിന്റെ പ്രകടനം മികച്ചതായതിനാൽ സെന്റ് ജോർജ്ജ് ക്ലബിലേക്ക് 1926–27 സീസണിൽ കളിക്കുവാൻ ക്ഷണം കിട്ടി.
ആദ്യ മത്സരത്തിൽ തന്നെ ബ്രാഡ്മാൻ 110 റൺസ് നേടി, ടർഫ് പിച്ചിലെ ആദ്യ സെഞ്ച്വറിയായിരുന്നു ഇത്.
1927 ജനുവരി 1 ന്‌ ബ്രാഡ്മാൻ ന്യൂ സൗത്ത് വെയിൽസിന്റെ രണ്ടാം ടീമിലേക്ക് തിരഞ്ഞെടുക്ക പെട്ടു.
എല്ലാ ശനിയാഴ്ചകളിലും സെന്റ് ജോർജ്ജിൽ ക്രിക്കറ്റ് കളിക്കുവാൻ വേണ്ടി ബ്രാഡ്മാൻ 81 മൈൽ (130 കിലോമീറ്റർ) യാത്ര ചെയ്യുമായിരുന്നു.
ഫസ്റ്റ് ക്ലാസിലേക്കുള്ള അരങ്ങേറ്റം ബ്രാഡ്മാന്റെ ചിത്രം1928ൽ
പിന്നീടുള്ള സീസണുകളിൽ ബ്രൗളിലെ കുട്ടിയുടെ ദ്രുതഗതിയിലുള്ള വളർച്ചയാണ്‌ കണ്ടത്.
യോഗ്യനല്ലാത്ത ആർക്കി ജാക്സണിന്‌ ബദലായി ബ്രാഡ്മാൻ ന്യൂ സൗത്ത് വെയിൽസ് ടീമിൽ വന്നു.
ബ്രാഡ്മാൻ തന്റെ ആദ്യ ഫസ്റ്റ് ക്ലാസ് ക്രിക്കറ്റ് കളിച്ചത് അഡ്ലെയ്ഡിലെ ഓവലിലാണ്‌.
ഈ സമയം 19 വയസ്സായിരുന്നു ബ്രാഡ്മാന്‌ പ്രായം.
ഫസ്റ്റ് ക്ലാസിലും കന്നി മത്സരത്തിൽ ശതകം നേടാൻ ബ്രാഡ്മാന്‌ കഴിഞ്ഞു,118 റൺസായിരുന്നു സംഭാവന.
വേഗത്തിലുള്ള ഫുട് വർക്ക്, ശാന്തത, ആത്മവിശ്വാസം, വേഗത്തിലുള്ള സ്കോറിംഗ് ഇവയായിരുന്നു ബ്രാഡ്മാന്റെ മുഖമുദ്രകൾ.
സീസണിലെ അവസാന മത്സരത്തിൽ ഷെഫീൽഡ് ഷീൽഡ് ചാമ്പ്യന്മാരായ വിക്ടോറിയ ബുഷ്റേഞ്ചേഴ്സിനെതിരെ സിഡ്നി ക്രിക്കറ്റ് ഗ്രൗണ്ടിലെ ആദ്യ സെഞ്ച്വറി ബ്രാഡ്മാൻ നേടി.
പക്ഷെ സമർത്ഥനായ ബ്രാഡ്മാനെ ന്യൂസിലൻഡ് പര്യടനത്തിനുള്ള ടീമിലേക്ക് തിരഞ്ഞെടുത്തില്ല.
ടെസ്റ്റ് ടീമിലേക്ക് ഇടം നേടാനുള്ള സാധ്യത സിഡ്‌നിയിൽ കൂടുതലാണന്ന് മനസ്സിലാക്കിയ ബ്രാഡ്മാൻ 1928–29 സീസണിൽ സിഡ്‌നിയിലേക്ക് പോകുവാൻ തീരുമാനിച്ചു, ആഷസ് പരമ്പരയ്ക്കായി ഇംഗ്ലണ്ട് ടീം ഓസ്ട്രേലിയയിൽ എത്തിയ സമായമായിരുന്നു അത്.
അവിടേയും ആദ്യമൊക്കെ സ്ഥാവര വസ്തു കച്ചവട സ്ഥാപനത്തിൽ ജോലി നോക്കിയിരുന്ന ബ്രാഡ്മാൻ 'മിക്ക് സിമ്മൻസ് ലിമിറ്റഡ്' എന്ന കമ്പിനിയിൽ കായിക ഉപകരങ്ങൾ വിൽക്കുന്ന ജോലി കിട്ടി.
ഷെഫീൽഡ് സീസണിലെ ആദ്യ മത്സരത്തിൽ തന്നെ ക്യൂൻസിലാന്റിനെതിരെ രണ്ട് ഇന്നിം‌ഗ്‌സുകളിലും ബ്രാഡ്‌മാൻ സെഞ്ച്വറി നേടി.
പര്യടനത്തിനു വന്ന ഇംഗ്ലീഷ് ടീമിനെത്തിരെ 87 ഉം 132(പുറത്താകാതെ) നേടി.
ഇത് ബ്രിസ്‌ബെയിനിൽ നടക്കുന്ന ആദ്യ ടെസ്റ്റിലേക്ക് തെരെഞ്ഞെടുക്കപ്പെടാൻ അദ്ദേഹത്തെ സഹായിച്ചു.